Refuchio de Cap de Llauset

O refuchio de Cap de Llauset (en catalán refugi de Cap de Llauset) ye un refuchio de montanya d'o Pireneu aragonés situau en o municipio de Montanui en a comarca de Ribagorza, a 2.425 m. d'altaria sobre lo livel d'a mar.

Ye un refuchio de montanya guardau tot l'anyo con 86 plazas. Dispone de duchas, augua calient, calefacción, botiquín, servicio de comidas, tabierna, taquillas, calcero de descanso, telefono, radio y aula polivalent. Refugio de Cap Llauset -- alberguesyrefugiosdearagon.com.   www.alberguesyrefugiosdearagon.com.&#x20.

Ye titularidat d'a Federación Aragonesa de Montanyismo. Prencipió a construyir-se en 2010 y se devantó en 2016.

 Actividaz 
Ye punto de salida ta muitas actividaz relacionadas con o mundo d'o montanyismo asinas como ta la puyada a los picos de Vallhibierna, crencha calcaria de bels 500 m de largaria formada por cuatre cimas consecutivas: l'antecima este (3.054 m), a tuca de Vallhibierna (3.067 m), a tuca de Culebras (3.062 m) y l'antecima sud-ueste (3.018 m). Vallibierna i Culebras per Llauset. Anna i Pep. www.muntanyaiaventura.cat.

Ye punto de paso d'o GR 11 asinas como punto d'información en o entorno protechiu integrau en o Parque Natural de Posets-Maladeta.

 Acceso 
miniaturadeimagen|Ibón de Llauset, a lo fundo la Vallhibierna y a de Culebras.
Dende lo nuclio d'Aneto, a carretera que da acceso a o lugar se converte en pista forestal y gana altaria dica l'entibo de Llauset a 2.200 m, a lo que se plega trescruzando un túnel, que permaneixe zarrau en temporada de nieu a lo paso de vehíclos. Dende l'aparcamiento d'a entibadera cal seguir a senda que da acceso a o collau d'Angliós a 2.438 m y lo sendero GR 11; plegaus a o extremo oposau de l'entibo, o GR 11 trescruza lo río Cap de Llauset, chirando bruscament enta lo norte y continando por una val lateral por a marguin ezquierda d'o río, dimpués de superar bels 200 m de deslivel s'arriba a lo refuchio en alto u baixo una hora y meya.

 Se veiga tamién 
 Refuchios d'o Pireneu aragonés.

 Vinclos externos 

 Referencias 

Cap de Llauset
Categoría:Edificios de Montanui